ان شاء الله الامل القادم بقدر الله يعني سيأتي قدره للناس ينشئ الملحمة فيتجمع لها من اعد نفسه الاخلاص والرضا ان شاء الله بسم الله الرحمن الرحيم. الحمد لله رب العالمين. واشهد ان لا اله الا الله
الله وحده لا شريك له واشهد ان سيدنا محمدا عبد الله ورسوله صلى الله عليه وسلم واشكر لكم من اعماق قلبي ايها الاخوة والاخوات هذه الجلسة الكريمة وخصوصا ما اشعره من قيمة هذا الجلوس برغم برودة الجو
وبرغم هذا الانتظار يعني لا تتصورون كم اشعر باجلال كبير ان لكم في هذا المكان برغم هذه الظروف. لذلك اشعر ان كل واحد منكم له فضل كبير جدا علي في
في هذه الليلة اذا التقي به برغم تحمله لهذه الظروف وبرغم وجود الاطفال الصغار وما الى ذلك الله خيرا. كما انني اشكر لادارة النادي هذه الدعوة الكريمة التي جمعتني اليوم بهؤلاء الاحباب الكرام. وفي محاولة لاختصار الوقت. حتى
يعني اوازن بين درجة الاحتمال وبين آآ ان نسمع ما يصح ان يكون كلاما بيننا في هذه الليلة وخصوصا انني متشوق ان اجيب عن الاسئلة باكثر مما انا اريد ان اتكلم
سادخل في الموضوع اذا مباشرة ايها الاخوة تاريخ هذا البلد مصر تاريخ مليء بالجراح. ولذلك ليس هذا جيل فقط وانما جيل الاباء والاجداد واباء الاجداد كلنا تعرض لسحق لشخصيات المصريين تحت تأثير الطغيان المتواصل. ونتيجة تواصل الطغيان
نشأ عرف يورثه الاباء للابناء وهو ان يتعايش الانسان مع الظروف التي فيها والا يحاول ان يناطحها. نشأ من هذا الكثير جدا من الخضوع للطغيان. تمر عشرون سنة ثلاثون سنة اربعون سنة
وينتفض الناس مرة. ولم يقصر هذا الشعب في عدد الثورات التي قام بها في المتين سنة الاخيرة شعب مصر وقعت منه على الاقل ست او سبع ثورات وانتفاضات ضخمة ضد
الطغيان والظلم في خلال هذه السنوات المتين الاخيرة. تعالوا نفكر بدقة ما الذي جعلنا نفرح ما الذي جعلنا نفرح باحداث خمسة وعشرين يناير. ستجدون اننا فرحنا باحداث خمسة وعشرين يناير لسببين اساسيين. السبب الاول ان
كل واحد منا كان يتمنى ان يكون له دور في انه يدير البلد او انه توجهها وجد هذا الدور حتى الشباب الصغيرين. الشاب الصغير فوجئ بانه يستقبل تحت اسم ائتلاف الثورة او امناء الثورة دعم الثورة يستقبل لدى القيادات الكبيرة وبيتكلم معهم ويفرض قوله
ويفرض كلامه ويتدخل في السياسات العامة. ويتدخل في السياسات العامة فكانت النتيجة انه بدأ يشعر فعلا بان له دورا وان له تأثيرا. وحتى الناس اللي كانوا بيبقوا واقفين في الشوارع في
ميدان التحرير وميادين الثورة كلها كانوا يشعرون انه عندما يتكلم الان كلامه هذا له دخل في النتيجة. طبعا اما تيجي على بلد طول عمرها انتخاباتها بتتزور وليس لها اثر. ويفاجئ
انسان بانه صار مؤثرا في تاريخ بلده وفي مسار بلده لابد ان يشعر بحالة من الاعزاز لثورة يناير ولما حدث فيها. السبب التاني هو ان الناس بدأت تتكلم وتتصرف بحرية بدون اي قهر او طغيان او خوف. مسألة انه يبقى ماشي وحاسس ان اي
في كمين شرطة ولو بيفتش على رخص المرور قد يعتدي على الشاب ويضربه او او يفتأت على كرامته دي انتهت فاصبح الناس كلهم يمشون انا بتكلم عن الفترة بتاعة شهر فبراير ومارس وما الى ذلك
يمشي وهو يشعر انه مرتفع الرأس لا يستطيع احد ان يدوس على رأسه. المعنيين دول هم اللي جعلوا الناس ترتبط بالحدث الذي حدث. انه لم يعد هناك من يتغول علي من يطغى عليه من يبغي عليه وانه مؤثر في الاحداث. شوفوا يا اخواني هذا المعنى
بالضبط بالضبط كده هو الذي يجب ان يكون رسالة وحياتنا وموت سنة وعملنا وحركتنا في الوقت القادم. الا نفرط في معنى من هذين المعنيين. هو ده يجب ان تقوم عليه البرامج السياسية والبرامج الاقتصادية والبرامج الاجتماعية والحركة الثورية
كل شيء لازم يقوم على انه كل شخص يجد مكانه في ادارة شؤون بلده. بصفة مباشرة وعلشان اكون صريح معكم كل الصراحة هو ده كمان جوهر الاحداث اللي بتجري في مصر الان
من صراع بين المجلس العسكري وبين الشعب. المسألة عبارة عن ميزان قوة بيراهنوا على الوقت على الزمن هل نقدر كل ما يعدي اسبوع اسبوعين شهر شهرين تلاتة. هل نقدر ان احنا
نفضل نهبط الناس. ونخلي قدرتها على توجيه الامور وقدرة الشعب تضعف صالح قدرة السلطة العسكرية على ان تفعل ما تريد. وساعتها لن يستطيع بني ادم وانتم يا اخواني امناء على ابنائكم الصغيرين اللي بيلعبوا في الملاعب دول. انه يخرج بعد شوية فيجد
نفسه مرة اخرى عنقه تحت او او صدغه او وجهه في متناول صفعة يمكن ان يصفع بها من احد. انت امين على هذا. عشان كده المسألة كلها هل الوقت الكفة بتتأرجح بهذه الصورة
الاحداث اللي وقعت في ميدان التحرير يوم تسعتاشر نوفمبر اللي فات ده وما بعده. احداث مؤسفة جدا ومؤلمة والانسان يريد وطني ان يشعر بحالة من السكينة والهدوء. لكنها فكت الزرجنة بتاعة الميزان واعاد
مرة اخرى للناس الحق في الا يضربوا لانه كانت مسألة الضرب والتغول مرة بقى يضربوا الناس ويقولوا رصيدنا عندكم يسمح ومرة تانية يضربوهم يقولوا ده خطأ ولن يتكرروا مرة تالتة ومرة رابعة. وكانت الانتخابات البرلمانية
عرضة لان يفتك بها فتكا. الناس اللي جرحوا وقتلوا في ميدان التحرير. افتدوا اعداد اكبر مخططا ان يقع لها قتل وفتك في الدوائر الانتخابية عشان تبقى تكئة لايقاف عشان كده احنا
فلما بنقول احنا عايزين هدوء وعايزين سكينة لكن بشرط ما دامت هناك ازمة ثقة يبقى لازم تكلمني على الشيء المضمون. الشيء القائم. انا لا هاصدق كلامك ولا انت تصدق كلامي. وانما اديني
حاجة محددة ولذلك في اقل من اسبوع واحد شوفوا بعد كل هذا الذي حدث في اقل من اسبوع واحد رجع اللعب مرة تانية. على اشد على اعلى مستوى. النهاردة اصدروا قرار بالمجلس الاستشاري
اولا انسحبت منه بعض الجماعات. زي جماعة الاخوان المسلمين انسحبت منه لانه وجدت ان هناك التفاف على ارادة الشعب ثانيا الذي عين وزيرا للداخلية وفي ايده قوات مكافحة الشغب والامن
مركزي وفي ايده قدرة القتل والجرح مرة اخرى. هو وزير هو هو مدير الامن الذي اوقع عشرات القتل في ميدان محمود في شارع جامعة الدول العربية ميدان مصطفى محمود ايام السودانيين ما كانوا معتصمين. وانت تستغرب
مع انه وزارة الداخلية فيها مسلا ادارة للمواني ادارة للجوازات ادارة لشرطة التموين ادارة ادارات يقدروا يجيبوا منها ضابط لم تتلوث يده بدماء الناس. انما يصرون اصرارا انه انتم عملتم ثورة
لحبيب العادلي هنجيب لكم محمود وجدي اللي كان سفاح وادى الى مجازر في السجون من التعذيب وبعدين هنجيب لكم منصور العيسوي اللي اشترك في احداث قمع المظاهرات اللي قامت على قتل المحامي عبدالحارث مدني وضرب
حامين اشد الضرب سنة خمسة وتسعين او اربعة وتسعين. شالوا منصور العيسوي جابوا ايضا محمد ابراهيم اللي كان مدير للامن لانه تمرس في سحق الناس وخصوصا في احداث السودانيين امام مفوضية اللاجئين. هذا الشعب ان لم
تكن عنده من داخله احساس انه سنحيا كراما على اي حال ولن نسمح بالمذلة ان تعود لاولادنا كما كانت لنا ولابائنا ولاجدادنا. يضربون ويسترخصون. في اسبوع واحد الدنيا بتروح واعادوا الى وزارة الاعلام مع انه انا باقول لكم هذا الكلام وانا شخصيا واحد من الناس اللي قلت انا ما يهمنيش يجيبه
ومين يجيبوا الجنزوري يرجعوا عصام شرف يجيبوا وزير انما الى هذه الدرجة الاعداد التجهيز لمواجهة الشعب ولذلك انا اقولها صريحة. وهتشوفوا الكلام اللي انا بقوله ده. انا اقوله واتمنى الا يقع اتمنى ان ده ما يحصلش. انما هتشوفوا ان دي الحقيقة لن تمر الاحداث الا بمواجهات عارمة
مع السلطة العسكرية. لانه كون انه مصمم على التغول على الناس. بهذه الصورة معناها ان يعيد الناس لا قيمة لهم. ايها الاخوة اسمعوه مني نداء اتركه امانة عندكم اياكم ان تعودوا مرة اخرى على الهامش ليس لكم اثر في تحريك هذا الوطن وفيه
وفي اموره ابدا. اياكم ان نعود مرة اخرى لا قيمة لنا ابدا. ولذلك انا قلت ان انتخابات البرلمانية مهما كان فيها مهما كان فيها من ظروف ومن احداث يكفي ان يوجد من دي اول انتخابات برلمانية في تاريخ مصر تبقى حرة. اول انتخابات اي انتخابات
حتى اللي كانت قبل الثورة كان فيها نسب تأثير اكثر من هذا. لذلك ايها الاخوة حتى برامجنا السياسية حتى برامج مش انا مرشح انتخابات رئاسة جمهورية حتى البرامج الانتخابية. ولزلك هم حريصين يشوشروا عليها من اجل هذا برنامجي انا الشخصي
آآ صلب ترشحي لهذه الانتخابات الرئاسية هو نفس المعنى. معنى انه الناس ما لا يعيشوا الناس يعيش مؤثر في اموره. انت عارف انا ماذا اسعى اليه؟ انا اتمنى اني انشئ دولة اسميها انا دولة
خرائط المحترمة دولة خريطة محترمة. لو وضعنا يا اخواني لبلدنا خريطة خرائط محترمة في كل شيء تقوم دولة حديثة تنافس الشرق والغرب. الخرايط بس. انتم عارفين الصناعة مش دي مدينة العاشر من رمضان حيث المصانع
ما فيش حاجة اسمها صناعة ان نعمل مصنع وانتج الصناعة دي منزومة كاملة. هم. لازم تقول لي انت اتستخرج من باطن الارض ايه؟ هل الحديد اكتر ولا الفوسفات ولا المنجنيز ولا لازم تقول لي هتزرع ايه؟ هتزرع الكتان ولا القطن
هو اللي قصب السكر وهتوزع الاراضي ازاي؟ لازم تقول لي هتستورد ايه وهتعمل ما يجعل فيه سلع منافسة ولا هتشجع الصناعة الداخلية لازم تقول لي انت علاقتك ايه بدول افريقيا علشان في اسواق ابيع فيها منتجاتي ولا هبيع على قد بلدنا
وبس انما تجيب تجيني انا باموالي انشئ مصانع وانت اساسا لم تناقش ولا مرة واحدة البترول اللي بيستخرج نسبة اللي هتحتفظ بك احتياطي استراتيجي ونسبة اللي هتستخرجه قد ايه. يبقى انت بتسليني وبتلهي
وتجد علشان تعرفوا ان هذا المجتمع محتاج انه ينبني كدولة حديثة تنبني على خريطة مزبوطة ييجي علشان يدغدغ مشاعر الناس ويفرحهم بنفسهم ويفرحهم به يقول لهم ونحن ننحاز كالفقراء وحقوق الفقراء واحفظوها كلمة. كل من قال هذه الكلمة كلهم تاريخيا
الفقراء وافتأتوا على حقوقهم. ليه بقى؟ لان ده كلام للاستهلاك. ما فيش حاجة اسمها تنحاز. فيه حاجة اسمها العدالة. لذلك خلوا واقتصاد الاغنياء يعتدي على اقتصاد الفقراء واقتصاد الفقراء يعتدي على اقتصاد الاغنياء
عارفين النتيجة ايه؟ النتيجة انك تروح واسمعوها والله انا ارأيت هذا بعيني تروح بلاد بلاش خارجية عربية تلاقي اموال المستثمرين المصريين بمئات الملايين بتستثمر مسلا في الجزائر. وبمئات ملايين بتستثمر في الاردن وبمئات الملايين بتستثمر في الخليج. لان القوانين اللي انت حاططها هنا وبتضحك على
الفقراء تقول لهم دي لصالحكم ولصالح آآ محاصرة اقتصاد الاغنياء ادت الى الغني ما عندوش مشكلة يركب طيارة ويعمل تحويل لفلوسه ويكسب في حتة تانية. انت من اجل مصلحة الفقير لازم تجعل الاستثمار داخل مصر لا يشعر
انه معتدى عليه. ما يشعرش انه بياخد حاجة من جيب حد. مش هو اللي مسؤول عن الناس يقول لك على رجال الاعمال ان يقوموا ورهم في الامور لا مش صحيح. الدولة هي التي يجب عليها ان تكفل ولذلك اللي حصل وانا كنت
ابرم بعض العقود اجد مستثمر. يستورد من المانيا مصانع كاملة. مكن مصانع ويوردها مثلا الى تنزانيا او الى دول افريقية. فانا وانا بعمل العقد معه اقول له لماذا لا توجه هذه الاستثمارات الضخمة الى مصر؟ وانت
مصري ورأس المال مصري. فيقول لي انت احسن واحد ممكن يجيب عن هذا السؤال انت عارف انا هتكلف قد ايه لو عملت العقد ده في مصر وهتكلف قد ايه لو عملته في تنزانيا. اللي معه فلوس خريطة العالم يقدر يوزع استثماره في اي مكان
عشان كده يا اخواني احنا اللي ظلمنا نفسنا. الصناعة معناها سوق. اما اجي على وزارة الخارجية بلاش اسمعوا يا جماعة سيبك من وزارة الاستسمار والصناعة والزراعة تعال على وزارة الخارجية. لما تبقى العلاقات بين مصر وبين دول افريقيا مقطعة
امال انا هبيع فين ؟ ازا كانت الحكومة المصرية دلوقتي عندها بعض المنتجات اللي بتصدرها لافريقيا مع ما عندناش سفن نقل كفاية نصدر المنتجات دي لافريقيا. عارفين بنصدرها على بواخر وسفن منين
بنستأجرها من اسرائيل. بنروح لاسرائيل نقول له اجر لي خمسين سفينة انقل عليها بضايعي. عارفين ليه؟ عشان يفضل الممر الملاحي اللي واصل بين مصر وبين السوق. صناعة يعني سوق. هو انا هصنع وابيع لنفسي؟ مش لازم يبقى فيه
ناس بتستهلك فعندما تنقطع العلاقة بين مصر في وزارة الخارجية والدبلوماسية بين مصر فين البلاد الافريقية؟ طب ما انا بهد حيل صناعتي انا. مهما قلت ان انا بشجع صناعة انا كذاب. لزلك
المحترمة هي دولة الخرايط. تحط خريطة للاستثمار. خريطة للصناعة للانتاج. للمستخرجات من الارض. خريطة لعلاقاتك الدولية افريقيا وعربيا مين ياخد ومين ما ياخدش؟ بلاش اقول لكم اكتر من كده ابسط شيء عشان تعرفوا
احنا واحنا بنتكلم عن حلم ان تنشأ دولة تعرف ترفع دماغها قدام دول العالم بس من ناحية المقاييس. القرية المصرية انا بسافر بلاد وانتم كلكم بتسافروا تقابل مصريين في الخارج. والله يا اخواني قابلت واحد من
المصريين يمتلك ميناء على المحيط الاطلنطي في نيويورك. ميناء ببواخرها. مصريين في الخارج عندهم اموال مش مليارديرات انا متهيأ لي اكتر من كده بكتير. وبيقعد معك يسر لك يقول لك انا نفسي اساعد شوية. تفتكر اودي
فلوسي المستشفى ولا لليتامى ولا كذا ولا كذا لو ان عندنا فقط مقاييس علمية في ان احنا نشد بلدنا لفوق بس نعمل خريطة للاموال الخيرية اين توجه؟ ده انا لا عندي القرى المصرية لو اربع تلاف
او خمس تلاف قرية لو كل قرية تولاها عشرين واحد من المليارديرات اللي برة دول اللي نفسهم يخدموا بلدهم مصر في الخارج يقول لك انا ابني اتولد هنا ونشأ هنا نفسي يعرف بلده. لو سلمت قرية لكل عشرين معناها تحتاج يجيء عشر تلاف
واحد بس من المليارديرات المصريين الموجودين في العالم ويبقى قرى مصر بالكامل تنشأ فيها مشروعات تنموية بتربح في سنة واحدة في سنتين في تلات سنين البلد كلها تتنطع لفوق. لو استطعت فقط انك تضع خريطة لو كان الحكم
كرما انما النهاردة وانا اول واحد باقول لكم انا كنت باقول امبارح واول امبارح واول اول واول اول اول كنت كنت بقول انا مش معترض لا على عصام شرف ولا اي حد انما شف اللي الجنزوري عمله امبارح هو شيء مؤلم وانا عايزه يستمر انا مش عايزه يمشي خليه بس
مؤلم قال لك انا ما دام همسك الحكومة اول حاجة اعملها ايه ؟ اقدم للناس اشياء تضحك عليهم وانا بقول لكم الكلام ده وانتم تقدروا تروح البيت تشوف جورنال النهاردة وامبارح. يقول لك انا هعين الخمسميت الف عمالة مؤقتة. عارف هو عايز
انا عارف ان العمالة المؤقتة هتفرح واسرهم واهاليهم هيفرحوا. وانا عايز افرح الناس لان الناس نفسها تفرح تعبت من الهم انما عارف الخمسميت الف وزيفة مؤقتة هيمولها من من من ميزانية الامن القومي لانه بيعتبرها
نوع من التسكين المؤقت للناس. يقول لك انا هعمل الشيء الفلاني القانون الضريبة العقارية بكذا حاول يقدم اشياء ليست حقيقية في انقاز الاقتصاد لكن يقول لك هدي الناس اهدى انت زعلان طب اهدى هذا الكلام
لو فضلنا طول عمرنا نكذب على انفسنا بنفس الطريقة. نقول للفقير انا بارفع الضرايب على الغني علشانك عشان اعمل لك مواصلات وصرف صحي وماية. بينما انا لو خليت الضرايب اقل يمكن المشروعات اللي المليارات اللي بتروح تستثمر
في الاردن يا راجل! ده المدينة الطبية في الاردن المدينة الطبية في الاردن واحد سعودي يعيا يروح الاردن طب متقدم عندهم الاستثمار العلاجي بيكسبوا من الاستثمار العلاجي قد دخل حكومة مصر يمكن من الصحة في عشر سنين
لانه استطاع انه يعمل نظام يعرف يعيش الغني والفقير. انما ان احنا نجعل نفسنا قاعدين تخبط في بعض لان مش عارفين ننظم مجتمعنا. ولزلك اسمعوها مني كلمة يا اخواني. وانا ارى فيكم الكبار سنا والصغار
والشباب والمرأة الشباب في البلد دي ما ينفعش تقعد تغازلهم وتقول لهم كلام حلو والشباب ومستقبل الامة الامة والكلام اللي قاله الاتحاد القومي والاتحاد الاشتراكي والحزب الوطني والمرشحين وقاعدين نغني على الناس بنكذب
استمرار والجماهير هي اللي بتساعد النخبة السياسية انها تكذب لانه بتسقف للكلام ده. الشباب دول لازم يوضعوا وعند المنعطفات بتاعة قوة الدفع في المجتمع عند كل منعطف. كل ما تلاقي حتة محتاجة دفع تعين فيها شاب. علشان
المجتمعي يتقدم للامام. انتم فاكرين ان السياسة دي عملية صعبة اوي يعني برامج لا ابدا. احنا اللي اعمل اللي احنا مشاكل احنا. احنا اللي بنعمل لنفسنا مشاكلنا. هاضرب لكم مثل بمنتهى البساطة. طريق
زي اخونا الله يكرمه اتأخروا علي في القدوم وانا اسف طبعا دي ظروف الطريق لان الطريق مقفول. طريق ولن بهزا الطريق يوصل اللي بيعمل الطريق هو الحكومة. واللي بيدي رخص يفتح محلات
على جانب الطريق هي الحكومة. فتلاقي وانا ماشي افتكرت حاجة اروح لكن اشرب حاجة ساقعة. وراكن اشتري الله حلوة اوي البدلة دي وراكن راكن راكن الطريق وقف. الله! الحكومة تضع تصنع الطريق. وفي ايدها رخص المحلات. لو انها
جعلت المناطق اللي يسمح فيها برخص محلات بس. تبقى المناطق التي لا تعوق المرور وتحطها في التخطيط العمراني اكتر من خمسة وتلاتين في المية من مشكلة المرور تتحل وده مش كلامي انا مش ابو العريف. دي مشكلة دي دي ده كلام
اه اه جهاز اسمه ايه المعهد القومي للنقل في مصر خمسة يعني تلت مشكلة المرور لو الحكومة مش هي اللي عطل المرور بامضاء انها تطلع رخصة. شف الفرق بين طريق مفتوح وبين طريق تزرع على جنبه ما يعطل المرور. احنا
لازم نعرف في يوم من الايام كنت في احدى البلاد الاوروبية وانا كنت يعني اللي هحكيه لكم ده هو صلب القضية. عندهم مطب حصل. مطب ماسورة مية مسلا اتكسرت فصلحوها وفي
مطب موقفين والله يا اخواني اقسم بربي موقفين على المطب موزف مبتسم في ايده آآ زي يافطة صغيرة كده وقاعد يهزها كده. بيقول آآ جدا لهذا المطب سيتم اصلاحه في خلال ساعتين. فيعيش المواطن يشعر انه
محترم حتى خلال الساعتين دول. تقدم هؤلاء مش تقدم ان هم بيعملوا جهاز كاسيت وتلاجة وعربية انه يشعر الشخص الموجود ان كل طاقته ممكن تستخرج في بلده لانه مهم في هذه البلد. مش انه
هو عدد المسجونين من خمسة وعشرين يناير لغاية دلوقتي في السجون العسكرية ومعزمهم بلا احكام الاف اتناشر الف واحد. من اتناشر يناير اللي بتقولوا خلاص النظام القديم سقط. لذلك احنا علينا بقى نفوق
ونحيا علينا نفوق نفيق ونحيا. المسألة ما هياش مسألة مجرد ان انا يعني اتعامل ان انا عايز اهدي واولع واسرع وابطئ لا. المسألة هي كلمة القرآن التي قال كنت خير امة اخرجت. فالعلماء قالوا اخرجت منين؟ كانت فين وخرجت؟ قال لأ. يستخرج
واحدة منهم من نفسه هو نفسه اللي اسراه. اللي مضيعاه امريكا يا اخواني في الفترة اللي فاتت احتلت عدة دول لاحزوا ايه اللي عملته امريكا كل ما تحتل دولة تجعل النزام
قام فيها نظام برلماني. مع ان امريكا نفسها نظامها رئاسي. عارفين ليه علشان يفضل في العراق مسلا الخمسين ستين واحد واقفين قاعدين لبعض بزور عود كبريت يولعهم نظام يقوم على اساس انه بالعافية بتلصم الناس. وتقدر في اي وقت تفجرهم. انما في امريكا
لانها تريد الاستقرار وتريد ان تنجح وتصبح سيدة العالم تنتخب الرئيس من ساعة ما الامريكان بدأوا دولتهم لغاية لغاية دلوقتي ما فيش انتخابات تكميلية ولا مرة واحدة لرئيس. اللي يتقتل زي جون كينيدي وغيره
اه اه يكمل نائبه عشان يشعروا بالاستقرار ولذلك يتقدمون. نحن ايها الاخوة يفرض علينا فرض ان نعيش صغارا وان نعيش اذلة وان احنا نقول والله كتر خيرهم اي واحد يعمل حاجة صغيرة كتر خيره
وليه كتر خيره ليه ؟ يا رب يكتر خيرهم. لكن علينا ان نعرف كيف نقيم بلدنا. عشان كده انا لما بقيت بذكر هزه الاشياء اللي ذكرتها لحضراتكم دي كلها. بدأوا يشعروا ان الكلام ده اذا الناس
سمعته قد يكون له اثر. فبدأوا يشوشروا على الكلام. ويهتموا بقى بالامور التانية اللي انتم حافزينها بتاعة البرامج هي هياها. مع انه لم اقل ابدا بالعكس انا اكرر ما قلته
ومن اول لحزة ولا ازال اكرره وساظل اكرره. ان الناس من حقها ان تتنفس حريتها الشخصية انتم فاكرين ان انا هانتخب رئيس جمهورية يوم الاتنين مسلا اروح يوم التلات اطلع قانون بان ما فيش ولا واحدة متبرجة
تمشي في الشارع ولا واحدة ازاي؟ ازاي؟ من قال بهذا؟ من قال لا شرعا ولا قانونا؟ المرأة احنا قلنا مليون مرة هتفضل تشتغل وهتفضل تنزل. و هتفضل لابد المجتمع مش جزء من المجتمع
اضغط على الجزء التاني مش حاكم بياسر حريات شعب. لا مجتمع بكامله بيتحرك مع بعض يتكلم مع بعض جايز ياخد عشر سنين ما يعملش ولا حاجة خالص. جايز ياخد عشرين سنة. لانه لابد العين
اللي فضلت مغمضة ومحطوط عليها عصابة منعاها تفتح لما تفتح ما تقدرش تقول لها بصي في النور مرة واحدة ما تقدرش لازم يكون هذا بتدرج. لزلك هم ييجي مسلا في مسألة الاقباط. عمر ما حد جاب سيرة الجزم
انما يسألك عن الجزية. عشان ازا ما اجبتش تبقى رافض تجيب. وازا اجبت ده بيتكلموا في الجزية كله عبارة عن تدليس. لا احد تكلم عن القصر ولا عن القهر. ولا عن الاجبار ولا عن
في الالزام ولا عن عدم التدرج انما هي لعبة تلويث السمعة. انت قدام كمية من القنوات التلفزيونية والصحف كلها يريد هدفا واحدا. ولذلك انا سعدت كل السعادة بنتايج الجولة الاولى او المرحلة الاولى من مراحل انتخابات مجلس الشعب. مش لان اسلامي
ان حققوا نتيجة دي سعادة اخرى. انما انا سعدت لسبب تاني لازم كلنا حتى لو فينا واحد حتى لو واحد كافر حتى لو واحد علماني حتى لو واحد ليبرالي حتى لو واحد اشتراكي حتى لو واحد شيوعي يفرح بها
وهي ايه؟ وهي انه هذا كله لم ينطلي على الناس. وانه الناس لا تزال تشعر ان الكلام ده كلام محترم. انه كلام منطقي انه كلام ما يخوفش انه كلام مطمئن
نحن يا اخواني ننادي الناس فعلا بعقيدتهم. والاسلام فعلا هو الحل لكل مشكلاتنا والبعد عن الاسلام يحتاج الى قرار. تقول يا رب انا مش هسمع كلامك. تفتكروا اي حد يقدر
يقول لربنا الا ان يكون كافرا. يقول لربنا يا رب انا مش هسمع كلامك. مش مستعد اطبق احكامك؟ لا يوجد هذا الانسان لكنه مش عايزك تواجه نفسك. نحن ايها الاخوة وانا لا اريد ان
استغرق في هذا المعنى طويلا بس عايز اقول لكم لازم نثق في نفسنا شوية مش لازم ننهار كده بلاد العالم برة لغاية سنين قريبة جدا. كان امبراطور اليابان الناس ما بتنزرلوش على ان هو ملك ولا انه امبراطور امبراطور
كان الها والناس كانوا بيسجدوا له في الشارع لما الموكب يعدي الياباني اللي انتم بتقولوا عليه بيعمل آآ ناس وتويوتا ومش عارف ايه وبيعمل ايه هذا الرجل الياباني يسجد وهو معتقد ان الامبراطور ده هو ربنا
ومع ذلك كانوا يعتزون بعقيدة الوهية الامبراطور ويقولون ان الحضارة اليابانية قائمة على اساس احتقار الجنس الابيض. احتقار الجنس الاوروبي. طب بتحتقروهم ليه يا جماعة؟ ما تحتقرهمش. يقول لك لأ. انا اعبد
اللي هو الامبراطور ده واحتقر الجنس الاوروبي. انا مش باقول ان ده كلام كويس. انا باقول لك شف هو هو مقتنع معتقد معتز بما عنده. حتى في الاطلس بتاع الجغرافيا وانا قلت ده كتير. افتح
مفتاح اطلس الجغرافيا تلاقي فيه حوالي خمستاشر دولة من دول العالم العالم بتاعها العلم اللي حيوا العلم العلم بتاعها هو الصليب. الصليب هو العلم. وفيها مواطن مسلم من اب وام مسلا
انجليزي بجد انجليزي وابو جد انجليزي وطول عمره انجليزي مسلم. لكنه يدافع ويبذل روحه لعلم ولد آآ بلده ولكنه يقف يحيي العلم وما حدش قال حاجة ليه؟ لانه قوم يعتزون بعقيدتهم وحاطينه على العلم
اسرائيل تضع نجم تداوود التي ترمز الى عقيدتهم تضعها او العالم كله لم لم يستدرك ما حدش قال لهم تلت التلاتة كم ابدا. بالعكس يقول لهم زي بعضه دولة دينية دولة
حصل ايه يعني زي بعضه. لغاية ما المسألة تقرب من الاسلام بقى. ان الناس يقولوا القرآن فيه الله قال ونزلنا اليك الكتاب تبيانا لكل شيء. هو انا اللي قلت! فاول ما تقول كده يقول لك لأ انت عايز تدخل الدين في
سياسة الله! ازا كان العالم كله وعايز اقول لكم حاجة. عشان ما حدش يضحك والله يا اخواني انا اغار على ابني وعلى اخويا وعلى الناس من انه يضحك عليهم يبقوا بيضحك علينا. انتم كلكم عارفين واسمعوها
عشان زي ما انا باصدم بهذا الكلام لازم نشعره. كلكم عارفين انه امريكا من اكبر حلفائها في المنطقة للامريكان راضيين عنهم اوي وسعداء بهم اوي. وبيايدوهم اوي النزام السعودي. النظام
معروف انه الامريكان مش زعلانين منه. طب ليه؟ ما عندهم تطبيق الحدود. يا امريكا مش زعلانة ليه؟ ما عندهم تطبيق الشريعة وان كان جزئيا وفي اشياء كثيرة مخالفة مش زعلانة ليه؟ لانه ما حدش زعلان علشان هم زعلانين مش علشان الاحكام
هو مش عايزك تملك نفسك. ما دام الشعب تحت سلطان يقهره حط الاحكام اللي انت عايزها. اعرفوا يا اخواني. نحن الان انا شعب يولد من جديد. امة توجد نفسها من جديد. اوعوا تهبطوا بهذا المستوى
اوعوا تحبطوا ولا تنزلوا به انت بتوجد نفسك من جديد. انت مش رايح لانتخابات تنتخب. انت رايح انتخابات تصدر في مصير وطن. الالم اللي بتجريه ده عامل زي توقيع السيد الرئيس اصدر السيد الرئيس قرارا بكذا
انت بتحرك وطن بقرارك. اوعوا تهبطوا بانفسكم عن هذا المستوى ابدا. واوعوا تنزلوا به ابدا وعايز اقول لكم حاجة عشان تعرفوا ان الفقر الذي يعانيه مجتمعنا وانا حزنت والله من تصريحات
الوزارة الجديدة لانها بتلعب نفس لعبة نسكن الناس ازاي. يقول لك لازم الناس يشوفوا حاجة عشان يهدوا هقولكو مسل او اتنين او تلاتة بالكتير يعرفكو ازاي ان الفقر والازمة اللي احنا عايشين فيها سببها ممنهج
المثل الاول التعليم في مصر معظم دخل معظم دخل الراجل اللي بيشتغل صبح وليل ويشتغل وزيفة الصبح وزيفة بعد الضهر ويتزل ويقبل يمكن بهدلة رؤساؤه لانه محتاج الفلوس والحافز ورا يوم ولا يوم وعايز يترقى علشان اهله في البيت. معزم دخل الاسرة المصرية بيتصرف على التعليم
صح ولا لا؟ معظم الدخل دروس وكتب وآآ مصاريف وما الى ذلك. اما تيجي تبص للمسكين اللي انا خليت معزم ده يتصرف على التعليم تفاجأ بان مناهج التعليم في مصر مناهج اكتر بكتير
من مناهج التعليم في الدول المتقدمة اكتر من امريكا ومن انجلترا. الله! طب امال حاطط لي مناهج كتيرة ليه ازا كنت مش عارف الفيل الصغير ما تشيلني زي امريكا ما تقدمت وانجلترا وفرنسا ما تقدموا مناهج اصغر. يقول لك لا لازم المناهج تبقى تقيلة
علشان الناس تصرف اكتر ويفضلوا يجروا في الطاحونة والساقية اكتر. لزلك مش مسألة اصلاح التعليم وتطوير التعليم احنا بنتكلم عنه. ده ده موضوع تحرير بلد. تحرير ناس بتخليه يشم نفسه مرة تانية. تطلعه مرة
فاخرى يئب على وش الدنيا. ولعلمكم اي كلام بيتقال لكم اللي كل الناس بقوا يقولوه هو هو. تطوير التعليم هو افتتاح تطوير التعليم هو المفتاح مش هيجيب نتيجة. الا اذا بدأ اولا بان
شاء بتربية بتكوين المعلم والمربي والمدرب الرياضي تصور لو فيه واحد ما انا طبعا مش عايز ازكر لكم النمازج المشهورة في تاريخ مصر من الناس العزماء. انما هات احسن مفكر يعجبك. تصور لو
المفكر ده بيشتغل مدرس في المدرسة يقدر يصنع ابنه ابنك ازاي؟ لزلك لو خلينا نفسنا نعرف المدرب اللي بيدرب سلوا وبيدرب سباحة وبيدرب كورة يبقى بيعرف ينشئ الشخصية والمدرس اللي في الفصل بيعرف ينشئ الشخصية
والمزيعة بتاعة برامج الاطفال اللي بتحكي حواديت وكرتون تعرف تنشئ الشخصية. هو ده اللي ممكن يخلي مناهج التعليم تجيب النتيجة انما منهج التعليم تطوره. امام مدرس هو نفسه بيسخر من القيم يقول لك ده كلام في الكتب مسلا وانتم عارفين انه ممكن
ابنك في المدرسة يرجع والمدرس قايل له كده. وقد يكون بيشتم وقد يكون لسانه غير عفو وقد يبصق على الارض وقد يكون يدخن كان امام الاطفال وقد وقد وقد وقد وقد عشان كده لازم انا ام وانا اب سلمت ابني تمن ساعات
المدرسة وساعة رايح وساعة جاي في الباص بتاع المدرسة. سلمته عشر ساعات لبرة. ولما رجع راح تمرين النادي ساعة ولا ساعة اتناشر ساعة لازم تكفل لي اني بسلمه لانسان يعرف يربيه مش يهدمه. لزلك ما تفرحوش بالكلام
فخم السخن ان عايزين تطوير مناهج التعليم لازم انشئ الشخص اللي هتقوم عليه. عرفتم انا بكسب وهم نهج التعليم بيسحبوا المكسب. الحاجة المثل التاني الواضح وضوح الشمس. مم. محافظة زي محافزة الشرقية ولا المنوفية ولا الجيزة ولا اي محافظة
تلاقي قرية من القرى والله يا اخواني وانتم عارفين اكتر مني لانه انتم اقرب هنا للمناطق دي. تلاقي قرية بتنتج شيء رائع جدا. من الحرف اليدوية. واحد بيعمل خزف. واحد بيعمل حصير ملون. واحد بيعمل سجاد يدوي. واحد
بيعمل مش عارف آآ جلاليب آآ بتاعة جلابية بارتي اللي بيعملوها واحد بيعمل مش عارف ايه. الكلام ده لما بيروح ولا بييجوا السياح الطليان والالمان والانجليز هنا لما بييجوا بينبهروا على الكلام ده. طب ما انا لو استطعت
ان انا بس اعمل معارض في الخارج. لتسويق منتجات الست اللي قاعدة في في بيتها بتعمل حاجة دي اعمل منتجات انا بس شاطر يعملوا لي هنا منتجات بيع السلع الصيني وهنا منتجات بيع السلع
وانا ما اعرفش اعمل منتجات مصرية وانا عندي منتجات حرف يدوية تقدر تنتع المجتمع كله تخلي دخل المرأة في بيت الريفي البسيط قد كده عشر مرات. بمجرد اني اعمل معرض في امريكا وفي كندا وفي هولندا وفي السويد وفي في كل بلاد
العالم معرض مش عايز لانه الراجل الست اللي بتعمل الجلابية المشغولة هنا مش هتقدر تروح ايطاليا تعمل معرض هناك. انما لو قلت لها يا ستي فيه معرض في ايطاليا ومحتاجين منك ميت جلابية هتلاقي الانوال والمغازل والطين الخزف اللي
كل حاجة البلد انما ما فيش ما فيش ده انت لغاية النهاردة في مصر بيبيع لك قميص ولا يقول لك ده قميص سوري وده مش عارف ايه تركي وده ما اعرفش ايه غير الصيني لا يوجد. هم يا اخواني لا يريدون
للبلد انها تخرج من كبوتها. وحتى في شأن السياحة. السياحة اللي عشان يشوشروا على الكلام اللي احنا بنقوله بيقولوا كلام شوشرات من عندهم السياحة. ولو سمحتم لو تقدروا تطلعوا على الصفحات بتاعة
انترنت والحاجات دي تجده انه البرنامج الموضوع للسياحة يرفع دخل السياحة في مصر السانوي الى تمن اضعاف اعلى دخل وصلته في في طول تاريخها في اعلى سنة. عن طريق اشياء معروفة
وقررها هم اللي حاطينها مش انا. انا مجرد نظمتها مع بعض. زي حكاية انشاء القرى البدوية والقرى الفرعونية والقرى كذا لزيادة الليالي السياحية وزي حكاية الاجندة السياحية. وزي حكاية نظام المحاكاة وزي وزي وزيه اشياء كثيرة جدا. وزي نظام
وزي المشاركة الاجنبية وزي الشريك الاجنبي في السياحة وزي الشواطئ الخاصة وزي مليون حاجة. فلما وجدوا انه البرنامج الخاص بتنمية السياحة يدخل يزود دخل اللي بيشتغله في السياحة حتى في شرم الشيخ والغردقة الى
اضعاف ما هو عليه الان. ويزود دخل السياحة في مصر كلها الى تمن اضعاف اعلى مستوى وصلته. قرروا يسيبوا الكلام ده كله ويمسكه في حكاية امال انتم هتعملوا ايه في الخمرة وفي المايوهات وكأن ولزلك انا في اخر برنامج
او من يعني كنت قلت للراجل قلت له طب ايه رأيك انا ادي لك مشروع يزود دخل السياحة اكتر ايه رأيك لو طلعنا قانون يبيح دعارة في مصر. لو طلعنا بقى قانون يبيح الدعارة وبيوت الدعارة والداعرات في مصر. اطمن. هتيجي بلاد بكاملها
والسياحة ها مجدي الجلاد اه والسياحة ضعاف كده زي ما انتم عايزين. هل وصلنا ان نأكل بالانحرافات وانت عندك سبحان الله! عندك تنمية تستطيع ثم اين رب العالمين؟ الذي قال ولو انهم
اقاموا التوراة والانجيل وما انزل اليهم من ربهم لاكلوا من فوقهم ومن تحت ارجلهم وتحت ارجلهم دي اه اه بيسموها ايه؟ اه تحت ارجلهم دي يعني وعظة او لأ ده تحت ارجلهم بترول وفوسفات منجنيز ومية تحت ارجلهم خيرات الارض ومن
انهار زي مشكلة نهر النيل اللي موجودة. آآ احيانا يقول لك مصر لن تحتاج الى دخل النيل هذا العام لان مش عارف الامطار عملت ايه وعايز اقول لكم حاجة عشان بيضحكوا علينا بحكاية حوض نهر النيل والحقوق والدول الازمة والكلام زي كده
اسمعوا يا اخواننا حوض نهر النيل وانتم طبعا هتسمعوا بعد كده في التليفزيون وفي الازاعة ابقوا راجعوا الكلام ده يقول لك الحقوق التاريخية لمصر الحقوق المكتسبة لمصر الحقوق اللي مش عارف ايه عارف ليه الالفاز دي
استخدموها لان ما فيش حقوق قانونية لمصر في نهر النيل. اكتر من كده. اللي حصل ايه؟ ان زمان مصر كانت ترى محتلاها وكانت ايطاليا محتلة جزء من منابع النيل. فالاستعمار الايطالي اتخانق مع الاستعمار الانجليزي
على الماية فقعدوا زمان وحطوا اتفاقية بينهم بين ايطاليا وبين انجلترا يوزعوا ماية النيل. انما مصر في عهد عبدالناصر اللي قاله كنا في افريقيا لنا نفوز ولا في عهد السادات ولا في عهد حسني مبارك سعت الى ان يكون لها اي حقوق قانونية
هي في حوض النيل. دلوقتي وانا زكرت هزا الكلام قبل كده لما لقيت المصيبة بتاعة حوض النيل حبيت اشوف اثيوبيا اللي تنزل من عندها خمسة وتمانين في المية من الماية وجدت ان اقتصاد اثيوبيا خمسين في المية منه يمر
عبر اسرائيل. محتاجين اسرائيل بنسبة نص اقتصادهم القومي. ومحتاجين مصر بنسبة صفر في المية يتعاون معي ازاي؟ يتعاون مع لازم يساعدهم في انه يقفل الماية. ولزلك حوض نهر النيل وكما اقول دائما
هو الان معركة بين حاجتين. بين الحقوق المكتسبة والتاريخية ولأ يا اخي ده انا طول عمري باخد منه اللي هي كلام مصر وبين حقوق الطموح المشروعة عند البلاد دي. البلاد دي بتصادر ماية النيل ليه؟ عشان عايزة تعمل مسلا محطة كهربا ولا تعمل
صناعة طب ما نساعده ما لازم نساعدهم لازم نسعى في هذا ولو عن طريق اي شيء علشان يلاقي ان في مقابل انما اوصل ان وزارة الخارجية في سنة الفين وفي التسعينات وفي التمانينات وفي السبعينات ما لناش ابدا اي عنصر مؤثر
على اثيوبيا وتقول لي انا لازم احتفظ بقدرتي في مية النيل والله كذبنا. لذلك ايها الاخوة وخصوصا ايها الشباب منكم بعد عشر سنين بعد عشرين سنة القضية قضية تحرير البلد
في سياستها بالكامل احنا مش عايزين احنا عايزين رئيس من الناس اللي يختاروه مش رئيس مندوب عن الخصم يسوق ويرسل ليكون رئيسا في بلدي. انا لا اقصد شخصا. انا باكلمك بصفة عامة. ما
ما ينفعش انتخب رئيس يوم ما انتخب وامريكا تحتفل وتقول يا سلام كنا فين ؟ رجعنا لما كنا فيه. لابد ان اعلم اننا نون يعني نفلت فكاك نفلت الوثاق. نفك وثاق الوطن
نفك الوثاق. عارف يعني ايه نفك الوثاق واحد متكتف ونفك الوثاق مش يعني نطلع ميدان التحرير نهتف. لأ يعني سياسات زراعة وصناعة وتجارة. في نفس البرنامج اللي كنت بحكي لحضراتكم عنه اتصلت بنا سيدة والله
اه يا اخواني وانا عارف انه عدد كبير منكم شاف البرنامج وزعل من حاجات تانية واتبسط من حاجات تانية. انما النقطة دي هي اللي ما نيمتنيش لاني ما ما ما خدتش بالي ارد على الكلمة دي. مع الزحمة انا انتبهت اليها لكن مع الزحمة افلتت مني. بتقول لي
انت عارف ان مصر ما فيهاش زراعة ولا حاجة. انا لله وانا اليه راجعون. هم. وصلونا لدرجة ان احنا لا نعلم ان في اربع مناطق في مصر جديرة بالزراعة المنهمرة. ارض سيناء
ارض سيناء ممكن تروى بمية اكثر ملوحة مش محتاجة ماية حلوة اوي. لان ارض تربة سيناء مش من النوع اللي المية هي المالحة بتطلع لفوق. فبالتالي التربة لا تدار بمية الملوحة الازيد. عشان كده سيناء ماية الري اللي تزرعها
كامل متوفرة فيها مش محتاجة حاجة ولو زرعت تكفي لاطعام مصر كلها ان شاء الله. الصحراء الغربية كما قلت تكفي لاطعام مصر قرنين الا ربعمية خمسة وسبعين سنة لوحدها. تعاونا مع السودان اللي
الشعب السوداني احتشد لعصام شرف في مطار الخرطوم في مطار ام درمان يقول له السودانيين هم اللي بيقولوا لنا بيقولوا لنا اعملوا معروف احتشدوا في مظاهرات يقولوا الشعب يريد زراعة السودان. السودانيين بيستقبلوا رئيس وزراء مصر يقولوا له تعالوا ازرعوا السودان. ونشرت
هذا في كل الصحف كلام موجود. الاجانب ان المنطقة الرابعة اللي هي الساحل الشمالي اللي ماليينه شاليهات ومصايف وخلاص ده يروى بماية الامطار وحسين طنطاوي ده عارف الكلام ده لانه
القوات المسلحة لها تجربة انها زرعت منطقة في هذه المنطقة بمية الامطار طلعت الكلأ والشعير اللي يكفي الجمال والغنم في منطقة مرسى مطروح منطقة الساحل الشمالي ثم اوقفت هذه التجربة او اوقف جزء كبير منها. الله
ازا كنت انا الزراعة تقدر توكلني وتوكلني تاني وتوكلني تالت وتوكلني رابع. واصدر تيجي الست اتصل بي في التليفون في البرنامج تقول لي انت عارف ان مصر ما فيهاش زراعة. وصلونا الى ان نتصور ان احنا ما عندناش كوامر
قوة في بلدنا عارفين ليه؟ عشان تقدر بس تفضل تقول لهم يا يا المان ويا طليان ويا غيره اعملوا معروف قالوا لنا لانه ما نقدرش ناكل غير لما انتم تيجوا لنا سياحة. واحنا عايزين ننمي السياحة ونطورها ونزودها ونقويها. لكن نعلم زي ما قلت لكم
كنا خريطة الصناعة وخريطة الزراعة وخريطة التجارة جديرة بان تصل الى ابعد الافاق. ايها الاخوة قبل ان اكتفي بهذا القدر انا كنت قلت لكم ان احنا لما بنيجي نصدر لافريقيا
بيخلونا نستأجر سفن اسرائيلية. انا خايف اخلص الكلمة من غير ما اقول لكم ايه هو السبب السبب ان اسرائيل عشان الناس اللي خايفين منكم. مش معقول هنفضل خايفين كده. خايفين من حصار الامريكان والاسرائيلين
لنا ودي اكذوبة لا يمكن تحدث اصلا. اسرائيل عشان تعيش قدامها طريقة من اتنين. ما لهاش ما فيش طريقة تالتة يا اما ان امريكا تفضل تدي لها معونات ملايين ومئات الملايين ومليارات وعشان تعيش لانه
اليهود الامريكان مش هيسيبوا الحكومة الامريكية والادارة الامريكية من غير ما تدعم اسرائيل. بس لو امريكا فضلت تدي اسرائيل فلوس بالمليارات بالشكل ده دخل المواطن الامريكي هيضعف وهيتأثر. لان الفلوس دي كان ممكن تروح له هو
فيسقط اي رئيس امريكي ما يعرفش ينقز الاموال دي من انها تروح لاسرائيل. يبقى ما فيش غير الطريقة التانية عشان اسرائيل تعيش. ايه الطريقة التانية ان يبقى حواليها سوق اكثر تخلفا منها تعرف تبيع فيه. تعرف تبيع للعرب وتبيع للافارقة
وتبيع لمصر لانها مش هتبيع لاوروبا اوروبا متقدمة هتودي اوروبا ايه يا بتودي لها شوية البرتقان والموالح وخلاص. انما تودي لها احنا في مصر بيستوردوا سبت زبالة بلاستيك ميد ان اسرائيل. سبت زبالة بلاستيك في
المهندسين والدقي سبت زبالة. صغير قد كده من اللي يتحط في مكتب ولا في منزل. اسرائيلي. عشان تفضل البلاد اللي حوالين اسرائيل تشتري من اسرائيل تقوم اسرائيل تبقى عملاقة صناعيا واقتصاديا. مطلوب ايه؟ مطلوب حاجات كتير
من ضمنها ان انتم يا مصريين ويا رجال الصناعة في مصر ما تبقوش طريقكم الى افريقيا تعرفوه. انت بتنتج صدر لافريقيا. صدر لها سيراميك مسلا. بيصدر لها مش عارف ايه. اه ما هو بيصدر لها كذا بتصدر لها كذا. التصدير ده كله
قل له علشان تصدره انا على قد ما اقدر هخليه على السفن بتاعتي. علشان في اليوم اللي اقفل باب السفن الاسرائيلية اللي بتشيل بضايعك ابقى حط بضايعك يا حبيبي في المخازن بعد كده. مش سلعة واحدة. طب بس احنا عندنا
سفن يا فندم بتروح. ده احنا عندنا سفن اسمها كزا واسمها كزا. انا حاولت احصل على النسبة المئوية. وباقول لكم الكلام ده عشان تعرفوا شخص معين كان في الوزارة حاولت احصل على النسبة المئوية للسفن
المصرية والسفن الاسرائيلية اللي بتقوم بتصدير البضائع المصرية لافريقيا فوجدت سر من الاسرار مستحيل يقولوه لحد لانهم هم عايزين الاماكن دي تفضل اسرائيل هي اللي فاهماها. ولزلك ليس سر. لما الجماعة بتوع الصومال اللي هم بتوع البحر
سموه من قراصنة لما خطفوا سفينة مصرية مصر من اجل ان تحرر السفينة المصرية وليس سرا ومعروفا ونشر كان ذلك عن طريق المخابرات الاسرائيلية. لان المخابرات الاسرائيلية تعرف منطقة القرن الافريقي والبحر
الاحمر والمنطقة التصدير الى افريقيا اكثر مما تعرفه المخابرات المصرية بكثير. يا للعار! بعد كل هذا يأتي من لا يكف عن الثناء على المجلس العسكري شوية والنظام الموجود والتطويل شوية
لسة لسة. اه. من اولها الله يخليك. دلوقتي انا قلت لهم يجيبوه كلي سخن عشان انا محتاج حاجة سخنة. جابوه لي بعد ما بدأت الكلمة. طب انا استفدت ايه؟ برد طبعا. بسم الله. عن ازنكم يا اخوانا
بالهنا والشفا ان شاء الله. فيا اخواني في ختام هذه الكلمة وطبعا نسمع الى الاسئلة عايز اقول لكم انه ما اتيت له اليوم وما اتحرك له فقط هو ان يكون بيني وبينكم عهد واضح. نحن في مرحلة تحرير وفك وثاق لهذه البلد
مش سياسيا بس. وانما في كل المجالات اللي ذكرتها. اجتماعيا واقتصاديا وفي كل شيء انتم هنا ربنا يبارك ما شاء الله انا فوجئت بالنادي الجميل مساحته كبيرة مش صغير. خمسين في المية. خمسين فدان
ما شاء الله. انتم كل مرة بتدخلوا هذا النادي هناك من يحسدكم. في شباب انا بيصعبوا علي تلاقيه واقف على الناصية مسلا في منطقة من انتم هنا عندكم الدنيا براح انما في المناطق القاهرة المتكدسة
زي الشباب عشرة خمستاشر شاب واقفين مسلا على الناصية في مكان لغاية الساعة واحدة اتنين صباحا تلاتة صباحا حكوا بيتكلموا بيدردشوا. يقوم يطلع لهم واحد من الشباك. هو كمان معزور. يقول له يا ولد انت وهو عندي شغل
الصبح ومش عارف انام. حرام عليكم واللي عيان واللي عنده. طب الولد ده يعمل ايه؟ لو خرج برة الحارة بس كانت كماين الشرطة اللي بينصبوها من اتناشر بالليل عشان ياخدوا اي واحد ماشي في الشارع تعالى فين بطاقتك وتحري فيفضل
محبوس جوة الحارة ولو علا صوته الجيران يتضايقوا مع انه مش محتاجين فلوس عشان نفك كربة هؤلاء الشباب. لو احنا بس عملنا ما تفعله بلاد كثيرة من ان احنا عملنا هيئة لافنية المدارس. يبقى فناء المدرسة الحوش
ازا كان لسه فيه افنية يحتفظ بيه لغاية الساعة اتنين الضهر للمدرسة وبعد اتنين الضهر يبقى منتدى للشباب سنفتح في يوم واحد عشرات الالاف من المتنزهات للشباب. جناين زي وهيئة مسؤولة تسلم
الفناء تاني يوم الصبح كفء شغلتها ودخلها من كده. جناين مصر جنينة زي بلاش اقول لك جنينة الحيوانات الحيوانات عايزين يناموا بالليل خصمهم يرتاحوا. انما جنينة زي جنينة الاورمان ضخمة جدا ومش عارف جنينة ايه وجنينة ايه؟ ليه تتقفل الساعة
تلاتة واربعة العصر وتقعد لتاني يوم والشباب مش لاقيين مكان يروحوا فيه. لان قهر الناس اصبح شيء ما يهموش ان الناس تنقهر بقرار في يوم واحد لو فتحت المتنزهات دي يتنفس الشباب حريتهم. الشباب منهم ناس بيروحوا ميدان التحرير لانه لطيف
وفي الحقيقة بالليل حلو فيه بطاطا وفيه درة وفيه حمص الشام والجو حلو والناس واقفين واللي بيغني واللي بيرسم حلو قوي وعايزكم تيجوا بكرة الله يخليكم. ها هيروحوا الجمعة في بكرة وفي كل يوم ان شاء الله. فانا عايز اقول بيروحوا
افتحوا للناس متنزهات حتى ننقذ هذا الوطن. ايها الاخوة اعتذر لكم واشعر ببرودة الجو طبعا. ولكني والله الوجوه النضرة شجعتني على ان اتكلم. وربنا يوفق وعندنا بكرة برنامج تاني في بس في القناة الفضائية المصرية
هيسألونا برضو عن نفس الكلام عن المايوهات برضو. ايها الاخوة انا مطمئن ان انا افوز في الانتخابات لولا خصم شديد جدا ضدي. انا خصمي الرئيسي المايوهات. يعني يا نكسب يا المايوهات تكسب. ربنا يبارك فيك يا دكتور
طبعا دي نكتة لاحسن الجماعة الصحفيين انا عارفهم. يقول لك انا خصمي مايوهات. انا باهزر. خلاص
